Ādažu-Carnikavas draudzes novads

Ādažu-Carnikavas draudzes novads () bija viens no 25 Vidzemes guberņas Rīgas apriņķa draudzes novadiem. Pirmo reizi rakstos minēts 1549. gadā. 

1826. gadā tajā ietilpa Sv. Pētera un Pāvila Ādažu baznīca ar divām filiālbaznīcām - koka Carnikavas baznīcu un koka Garkalnes baznīcu jeb Vesterotes kapellu (Weterotten, Hilchens Kapelle). Draudzes novadā atradās Ādažu mācītājmuiža un vairākas muižas.

Muižas
1826. gadā Ādažu-Carnikavas draudzes novadā bija šādas muižas:

Neijermīles mācītājmuiža (Neuermühlen Pastorat) jeb Ādažu mācītājmuiža, šobrīd Baltezerā
Kluses muiža (Kluß, Klus) 
Gaujas pļavas muiža (Aahof) un Sužu muiža (Suschen)
Bonaventūras muiža (Bonaventura) 
Skrivermuiža (Abgunst)
Štāles muiža (Stahlenhof) 
Kalna muiža (Berghof)
Remberģes muiža (Ringenberg) 
Iļķenes muiža (Hilchensfähr) (nejaukt ar Iļķēnsalas muižu Jaunmīlgrāvī un Rutku salā)
Carnikavas muiža (Zarnikau) jeb Meņģeles muiža

 Ārējās saites 

 Atsauces 

Kategorija:Vidzemes vēsture
Kategorija:Rīgas apriņķa draudžu novadi